Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (EGF/2013/000 TA 2013 – Technická pomoc na podnet Komisie) /* COM/2013/0291 final */





DÔVODOVÁ SPRÁVA V bode 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] sa umožňuje uvoľnenie prostriedkov z Európskeho fondu na prispôsobenie sa globalizácii (EGF) prostredníctvom mechanizmu flexibility s ročným stropom 500 miliónov EUR nad rámec príslušných okruhov finančného rámca. Pravidlá, ktoré sa uplatňujú na finančné príspevky z fondu EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2]. ZHRNUTIE ŽIADOSTI A ANALÝZA Základné údaje: Referenčné č. EGF EGF/2013/000 Európska komisia Technická pomoc Administratívne výdavky: rozpočet v EUR 750 000 % administratívnych výdavkov (strop: 0,35 %) 0.15 % V zmysle článku 8 ods. 1 nariadenia (ES) č. 1927/2006 sa na podnet Komisie môže každoročne poskytnúť na technickú pomoc 0,35 % ročnej maximálnej sumy z EGF. Technická pomoc, ktorá sa má financovať a rozloženie odhadovaných nákladov 1. Príspevok sa použije na výdavky uvedené v článku 8 ods. 1 a 4 a takisto v článku 9 ods. 2 nariadenia (ES) č. 1927/2006, ako sa podrobnejšie uvádza ďalej. 2. Monitorovanie: Komisia bude aj naďalej zhromažďovať údaje o prijatých a vyplatených žiadostiach, ako aj o navrhovaných a vykonaných opatreniach a do konca roka 2013 doplní tieto informácie do štatistického portrétu EGF. Vzhľadom na prípravné činnosti v predchádzajúcich rokoch sa to dá zvládnuť v rámci bežných administratívnych zdrojov Komisie. 3. Informácie: Webová lokalita EGF[3], ktorú Komisia zriadila v rámci svojej oblasti „Zamestnanosť, sociálne záležitosti a začlenenie“, a ktorú spravuje na základe požiadavky v článku 9 ods. 2 nariadenia (ES) č. 1927/2006, sa bude pravidelne aktualizovať a rozširovať, pričom každý nový príspevok bude preložený do všetkých jazykov EÚ. Pripravia sa informácie o novom nariadení o EGF pre médiá a vypracuje sa výročná správa EGF, ktorá sa preloží, vytlačí a rozpošle. Podporí sa všeobecná informovanosť o EGF a jeho viditeľnosť. EGF bude súčasťou rozličných publikácií a audiovizuálnych aktivít Komisie. Náklady na tieto položky sa odhadujú na 80 000 EUR. 4. Tvorba vedomostnej základne: Komisia aj naďalej pracuje na zavedení formuláru elektronickej žiadosti a štandardizovaných postupoch spracovania žiadostí o podporu z EGF, ktoré umožnia zjednodušiť podávanie žiadostí podľa nového nariadenia, urýchliť ich spracovanie a uľahčiť získavanie správ podľa jednotlivých potrieb. Pokračuje aj úsilie o štandardizáciu foriem záverečných správ s cieľom znížiť administratívnu záťaž v členských štátoch. Komisia skvalitní svoju databázu faktov a čísel týkajúcich sa prípadov EGF vrátane pracovníkov, opatrení a výsledkov. Náklady na tieto položky sa odhadujú na 80 000 EUR. 5. Administratívna a technická podpora: Expertná skupina kontaktných osôb pre EGF zložená z jedného člena za každý členský štát usporiada dve zasadnutia, pričom náklady na obe zasadnutia sa odhadujú na 70 000 EUR. 6. Okrem toho bude Komisia zabezpečovať vytváranie sietí medzi členskými štátmi. Hlavným podujatím v rámci vytvárania sietí bude seminár pre ľudí z praxe venovaný implementácii EGF, ktorý bude vychádzať zo skúseností so súčasným nariadením (2007 – 2013), aby sa mohla pripraviť pôda pre nové nariadenie (2014 – 2020). Náklady na tieto položky sa odhadujú na 120 000 EUR. 7. Hodnotenie: Komisia zrealizuje záverečnú fázu ex-post hodnotenia EGF (2007 – 2013) prostredníctvom zmluvy s externým konzultantom hodnotiacim prípady EGF v priebehu a v momente ich uzatvárania, ktorá sa zameria na vplyv EGF a jeho pridanú v hodnotu v súčasnom období. Náklady na toto hodnotenie sa odhadujú na 400 000 EUR. Položky || Odhadovaný počet || Odhadované náklady na položku (v EUR) || Celkové náklady (v EUR) Monitorovanie || || || 0 Informačné činnosti || rozličné || rozličné || 80 000 Tvorba vedomostnej základne || rozličné || rozličné || 80 000 Administratívna a technická podpora: zasadnutia expertnej skupiny kontaktných osôb pre EGF || 2 || 35 000 || 70 000 Administratívna a technická podpora: vytváranie sietí na implementáciu EGF || rozličné || rozličné || 120 000 Ex-post hodnotenie 2007 – 2013 || 1 || 400 000 || 400 000 Odhadované náklady spolu || || 750 000 Financovanie 8. Celkový ročný rozpočet, ktorý je EGF k dispozícii, predstavuje 500 miliónov EUR. V článku 8 ods. 1 nariadenia (ES) č. 1927/2006 sa uvádza, že 0,35 % z tejto sumy (t. j. 1 750 000 EUR) sa môže na podnet Komisie každoročne poskytnúť na technickú pomoc. V súčasnosti je na rok 2013 k dispozícii suma v plnej výške; na technickú pomoc zatiaľ neboli vyčlenené žiadne finančné prostriedky. 9. Navrhovaný príspevok na technickú pomoc z podnetu Komisie má v roku 2013 výšku 750 000 EUR. Po uvoľnení tejto sumy zostane potenciálne k dispozícii suma ďalších 1 000 000 EUR pre prípad potreby v neskorších fázach roka. 10. Vzhľadom na maximálnu možnú výšku príspevku z EGF v súlade s článkom 8 ods. 1 nariadenia (ES) č. 1927/2006, ako aj vzhľadom na možnosti prerozdelenia rozpočtových prostriedkov, Komisia navrhuje uvoľniť z fondu EGF uvedenú celkovú sumu, ktorá sa vyčlení v rámci okruhu 1a finančného rámca. 11. Komisia predložením tohto návrhu na uvoľnenie prostriedkov z fondu EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci oboch zložiek rozpočtového orgánu dosiahla dohoda o potrebe čerpania prostriedkov z fondu EGF a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o návrhu na uvoľnenie prostriedkov ako prvá, aby o svojich zámeroch informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu. 12. Komisia predkladá samostatne žiadosť o prevod s cieľom zahrnúť do rozpočtu na rok 2013 osobitné viazané rozpočtové prostriedky v súlade s bodom 28 Medziinštitucionálnej dohody zo 17. mája 2006. Zdroj platobných rozpočtových prostriedkov 13. Na úhradu sumy 750 000 EUR potrebnej na technickú pomoc budú použité prostriedky z rozpočtového riadku EGF. Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (EGF/2013/000 TA 2013 – Technická pomoc na podnet Komisie) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[4], a najmä na jej bod 28, so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[5], a najmä na jeho článok 8 ods. 2, so zreteľom na návrh Komisie[6], keďže: (1) Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu prepusteným pracovníkom, ktorí pociťujú dôsledky veľkých štrukturálnych zmien v usporiadaní svetového obchodu, a pomôcť im pri ich reintegrácii na trh práce. (2) Medziinštitucionálna dohoda zo 17. mája 2006 umožňuje uvoľniť prostriedky z EGF v rámci ročného stropu vo výške 500 miliónov EUR. (3) V nariadení (ES) č. 1927/2006 sa stanovuje, že 0,35 % ročnej maximálnej sumy sa môže každoročne poskytnúť na technickú pomoc na podnet Komisie. Komisia preto navrhuje uvoľniť prostriedky vo výške 750 000 EUR. (4) EGF by sa mal preto mobilizovať s cieľom poskytnúť technickú pomoc na podnet Komisie, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2013 sa mobilizuje Európsky fond na prispôsobenie sa globalizácii (EGF) na účely poskytnutia sumy 750 000 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. ES L 406, 30.12.2006, s. 1. [3] http://ec.europa.eu/egf [4] Ú. v. EÚ C 139, 14.6.2006, s. 1. [5] Ú. v. EÚ L 406, 30.12.2006, s. 1. [6] Ú. v. EÚ C [...], [...], s. [...].